Upozornenie správy ciest ŽSK - TSÚ Liptovský Mikuláš

Vážení občania

Dovoľujem si Vás upozorniť, že akákoľvek činnosť na cestnom pozemku, v telese cesty a na telese cesty II. a III. triedy, ktorá je  v majetku ŽSK podlieha **predchádzajúcemu vyjadreniu SC ŽSK – TSÚ Lipt. Mikuláš a zároveň povoleniu alebo rozhodnutiu Okresného úradu, Odbor cestnej dopravy a pozemných komunikácií v Liptovskom Mikuláši bez ohľadu na vydané stavebné povolenie v zmysle stavebného zákona alebo iných predpisov!!! O zvláštnom užívaní cesty hovorí §8, Zák. 135/1961 Zb. O pozemných komunikáciách.**Ide o zriaďovanie vjazdov od nehnuteľností, napojení miestnych komunikácií na cesty v majetku ŽSK, budovanie vodovodov, kanalizácií, plynovodov, elektrických rozvodov, optických rozvodov, domových prípojok všetkých druhov inž. sietí, oplotení, oporných múrov, protipovodňových opatrení, chodníkov pre peších, spevnených plôch, cyklochodníkov, verejných osvetlení, autobusových zastávok, a to aj mimo vozovku /v obciach zelené pásy v súbehu s cestou do vzdialenosti 5,0m od vozovky a cestné priekopy/, športových a kultúrnych podujatí, ťažbe dreva. Mimo zastavané územia platia ochranné pásme ciest nasledovne:  **cesty II. triedy – 25 m,  cesty III. triedy – 20 m.**

***Na akýkoľvek zásah do telesa cesty alebo na činnosť na ceste sú teda potrebné dve povolenia:***

1. **Stavebné povolenie /vodoprávne rozhodnutie/ - vydáva stavebný úrad /špeciálny stavebný úrad/**
2. **Rozhodnutie na zvláštne užívanie cesty – vydáva Okresný úrad, Odbor CD a PK, Liptovský Mikuláš**

**/Stavebník pred začatím prác v telese cesty ........................... požiada v zmysle §-u 8, Zák. č.135/1961 Zb. O pozemných komunikáciách o rozhodnutie cestný správny orgán,** ktorému spolu so svojou žiadosťou predloží aj vyjadrenie SC ŽSK/

Prikladám priečny rez komunikácie – cestného telesa, na ktorom môže byť vykonávaná spomenutá činnosť len so súhlasom Okresného úradu Liptovský Mikuláš, Odboru CD a PK, a zoznam ciest v majetku ŽSK v okrese Lipt. Mikuláš a webovú stránku – mapku,

<https://ismcs.cdb.sk/portal/mapviewer/>

kde sú uvedené cesty I., II. a III. triedy v SR